stanford-oval/wikipedia huggingface dataset:
François Ravaillac

François Ravaillac. Crispin de Passen kaiverrus noin vuodelta 1610. Teos kuuluu nykyään Ranskan kansalliskirjaston kokoelmiin.
François Ravaillac (1578 Angoulême – 27. toukokuuta 1610) oli Ranskan kuningas Henrik IV:n murhaaja.
Ravaillac syntyi koulutettuun perheeseen; hänen isoisänsä François Ravaillac oli syyttäjänä Angoulêmessa, ja kaksi hänen äitinsä setää oli Angoulêmen katedraalin kaniikkeja. Hänen isänsä Jean Ravaillac oli väkivaltainen mies, jonka monet pahat teot aiheuttivat julkisen skandaalin ja johtivat vaikeuksiin lain edessä; hänen äitinsä Françoise Dubreuil oli tunnettu katolisesta hurskaudestaan.
Hän aloitti työuransa palvelijana ja ryhtyi myöhemmin koulun opettajaksi. Hän oli pakkomielle uskontoon ja hän haki askeettiseen Feuillants-veljeskunnan jäsenyyttä, mutta lyhyen koeajan jälkeen hänet erotettiin, koska hän oli "altis näyille". Hän pyrki vuonna 1606 jesuiittaveljestön jäseneksi, mutta ei tullut hyväksytyksi.
Henrik IV:n murha, Gaspar Bouttatsin kaiverrus
François Ravaillac ilmoitti nähneensä vuonna 1609 ilmestyksen, jossa hänelle annettiin kehotus vaatia kuningasta käännyttämään hugenotit katolilaisuuteen. Hän ei kuitenkaan päässyt tapaamaan kuningasta. Ravaillac tulkitsi Henrikin päätöksen valloittaa Alankomaat aluksi sodalle paavia vastaan. Hän puukotti kuninkaan kuoliaaksi Pariisissa 14. toukokuuta 1610, kun tämän vaunut olivat pysähtyneet liikenteessä.
Ravaillacin teloitus
Ravaillacilta yritettiin kiduttamalla saada tietoja rikoskumppaneista, joita hänellä uskottiin olevan. Hän itse ilmoitti, ettei kukaan ollut johdatellut häntä salamurhaan. Ravaillac teloitettiin 27. toukokuuta 1610 repimällä hänet neljän hevosen avulla kappaleiksi, mikä oli rangaistus kuninkaanmurhasta. Tämän jälkeen hänen vanhempansa määrättiin maanpakoon, ja sukulaisia kiellettiin käyttämästä ”Ravaillac” -nimeä.
Extrawelt

| Extrawelt |
| --- | --- |

Tiedot
Toiminnassa:  2000–
Tyylilaji:  tekno, psytrance
Kotipaikka:  Saksa
Jäsenet:  Arne Schaffhausen, tuottaja   Wayan Raabe, tuottaja  
Levy-yhtiö:  Gravity Plus Records, 2005–   Boshke Beats Records   d.Drum  
Aiheesta muualla
Kotisivut
Infobox OKNimi-testi OK: 
Extrawelt on saksalainen tekno-vaikutteista elektronista musiikkia tuottava yhtye, jonka jäsenet ovat Arne Schauffhausen ja Wayan Raabe. Yhtyeen kaksi aiempaa projektia ovat Midi Miliz ja Spirallianz, ja yhtyeen molemmat jäsenet ovat mukana myös The Delta-yhtyeessä.
Yhtyeen ensimmäinen pitkäsoittojulkaisu oli Spirallianzin Blast Food vuonna 2000. Ensimmäinen julkaisu Midi Milizinä tapahtui, kun heidän debyyttialbuminsa Antistat julkaistiin vuonna 2001.
Extrawelt-nimellä duo alkoi julkaista musiikkia vuonna 2005, alkaen Soopertrack -singlestä. Sittemmin duo on julkaissut tällä nimellä kaksi pitkäsoittoa sekä useita EP:itä ja singlejä.
Yhtye on esiintynyt useissa elektronisen musiikin tapahtumissa ja festivaaleilla ympäri maailman. Suomessa yhtye esiintyi 1. huhtikuuta 2006 Kaapelitehtaalla, Helsingissä Housenation X: The Legacy -tapahtumassa.
Diskografia > Albumit

Schöne Neue Extrawelt (2008)
In Aufruhr (2011)
Fear Of An Extra Planet (2017)
Unknown (2018)
Diskografia > Albumit (Midi Miliz)

Antistat (d.Drum, 2001)
Passages (Boshke Beats Records, 2002)
Non Standards (Gravity Plus Records, 2005)
Diskografia > Singlet & EP:t (Midi Miliz)

Starkstrom, 2000
Rent-A-Plant / Good Time, 2000
Nüt / Info, 2001
Passage One, 2002
Passage Two, 2002
Passage Three, 2002
No Exit / Aeromode, 2002
Flip, 2003
The Remixes, 2003
No Alibi EP, 2004
Qubic Loops Remixes, 2004
Crsh EP, 2007
Aiheesta muualla

Yhtyeen viralliset kotisivut (Arkistoitu – Internet Archive) (englanniksi)
Extrawelt Discogs.comissa (englanniksi)
Midi Miliz Discogs.comissa (englanniksi)
Foumban

| Foumban |
| --- | --- |
 Bamumin hallitsijan palatsi Foumbanissa.
 Foumban
 Koordinaatit: 5°43′N, 10°55′E 
Valtio:  Kamerun
Maakunta:  Ouest
Väkiluku (2005):  84 000
Infobox OKVirheellinen NIMI-arvo: 
Foumban on kaupunki Kamerunissa. Se sijaitsee 70 kilometriä Bafoussamista koilliseen. Asukkaita arvioitiin vuonna 2005 olevan noin 84 000 henkeä.
1900-luvun alkuun saakka Foumban oli Bamumin valtakunnan pääkaupunki. Nykyään se on merkittävä perinteisen käsityötaiteen keskus ja suosittu matkailukohde. Kaupungissa on kotiseutumuseo ja vuonna 1917 valmistunut Bamumin hallitsijan Ibrahim Njoyan palatsi.
Aiheesta muualla

Kuvia tai muita tiedostoja aiheesta Foumban Wikimedia Commonsissa
Fillýra

| Fillýra Φιλλύρα |
| --- | --- |
 Kunnallisyksikön sijainti
 Fillýra
 Koordinaatit: 41°07′20″N, 25°37′53″E 
Valtio:  Kreikka
Hajautetun hallinnon alue:  Makedonia jaTraakia
Alue:  Itä-Makedonia ja Traakia
Alueyksikkö:  Rodópi
Kunta:  Arrianá
Hallinto:  
 – Asutustyyppi:  kunnallisyksikkö, entinen kunta, kylä
 – Kallikrates-koodi:  010201
Väkiluku (2011):  7 583
 – Kylä:  909
Aikavyöhyke:  UTC+2
 – Kesäaika:  UTC+3
Rekisterikilpi:  ΚΟ
Infobox OKVirheellinen NIMI-arvo: 
Fillýra (kreik. Φιλλύρα; myös Φιλύρα, Filýra) on Kreikan kylä sekä samanniminen Arrianán kunnan kunnallisyksikkö (Δημοτική Ενότητα Φιλλύρας tai Φιλύρας, Dimotikí Enótita Fillýras/Filýras) ja entinen itsenäinen kunta. Se sijaitsee Rodópin alueyksikössä Itä-Makedonian ja Traakian alueella. Koko kunnallisyksikön väkiluku on 7 583 ja varsinaisen Fillýran kylän väkiluku 909 (vuonna 2011). Fillýra on Arrianán kunnan kuntakeskus.
Fillýra, suomeksi ”Lehmus”, oli vuoteen 1953 saakka nimeltään Xýdia (Ξύδια), mikä viittaa viinietikkaan samoin kuin kylän turkkilainen nimi Sirkeli. Fillýran kylä sijaitsee noin 19 kilometriä Komotinísta itään. Fillýra oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Arrianán kuntaan yhdessä Kéchroksen ja Orgánin kanssa, jolloin se muuttui uuden kunnan kunnallisyksiköksi.
Fillýran kunnallisyksikön Drýmin kylää.
Kunnallisyksikön osat

Fillýran kunnallisyksikkö muodostuu seuraavista kylä- ja kaupunkiyhdyskunnista ja asutuksista:
| Kylä- tai kaupunki­yhdys­kunta | Kylä, kaupunki tai muu asutus | Väkiluku (2011) |
| --- | --- | --- |
| Ágra | Ágra | 197 |
| Áno Drosiní | Áno Drosiní | 106 |
| Áratos | Áratos | 1 158 |
| Archontiká | Archontiká | 365 |
| Ardeía | Ardeía | 27 |
| Dokós | Dokós | 970 |
| Drosiá | Drosiá | 223 |
| Drými | Drými | 302 |
| Esochí | Esochí | 323 |
| Fillýra | Fillýra | 909 |
| Káto Drosiní | Káto Drosiní | 66 |
| Lampró | Lampró | 492 |
| Néo Kallyntíri | Néo Kallyntíri | 241 |
| Névra | Névra | 158 |
| Omirikó | Omirikó | 313 |
| Pássos | Pássos | 747 |
| Patermá | Patermá | 109 |
| Ragáda | Ragáda | 270 |
| Skiáda | Skiáda | 86 |
| Vragiá | Vragiá | 521 |
Yhteensä: 7 583
Aiheesta muualla

Kuvia tai muita tiedostoja aiheesta Fillýra Wikimedia Commonsissa
Foulain

| Foulain |
| --- | --- |
 Saint-Clémentin kirkko
 Foulain
 Koordinaatit: 48°02′24″N, 5°12′50″E 
Valtio:  Ranska
Alue:  Grand Est
Departementti:  Haute-Marne
Arrondissementti:  Chaumont
Pinta-ala:  
 – Kokonaispinta-ala:  26,3 km²
Väkiluku (2021):  689 
 – Väestötiheys:  26 as./km²
Kunnan numero:  52205
 
 Kunnan kotisivut 
Infobox OKVirheellinen NIMI-arvo: 
Foulain on kunta Koillis-Ranskassa Haute-Marnen departementissa Grand Estin alueella. Se sijaitsee Marnejoen varrella, noin 12 kilometriä Chaumontin kaupungista etelään.
Kunnasta käytetään myös nimeä Foulain-Crenay.
Crenayn kylä sijaitsee noin viisi kilometriä kunnan keskustasta länteen Suizejoen varrella. Marnejoen rinnalla kulkee kunnan alueella myös Champagnen ja Burgundin välinen kanava Canal entre Champagne et Bourgogne.
Aiheesta muualla

Kuvia tai muita tiedostoja aiheesta Foulain Wikimedia Commonsissa
Geoff Huegill

| Mitalit | Mitalit | Mitalit |  |
| --- | --- | --- | --- |
|  Geoff Huegill |  Geoff Huegill |  Geoff Huegill |  |
Maa:   Australia
Miesten uinti
|  Olympialaiset  |  Olympialaiset  |  Olympialaiset  |  |
|  Hopeaa | Sydney 2000 | 4 × 100 msekauintiviesti |  |
|  Pronssia | Sydney 2000 | 100 m perhosuinti |  |
Geoff Huegill (s. 4. maaliskuuta 1979 Gove) on australialainen uimari. Hänen kotikaupunkinsa on Scarborough. Huegill edustaa Redcliff Leagues SC:tä, ja hänen valmentajanaan toimii Ken Wood. Huegill ilmoitti 17. helmikuuta 2007 jättävänsä kilpauinnin. Swimming World Magazinen haastattelussa hän mainitsi Ian Thorpen päätöksen vaikuttaneen hänen omaansa. Huegill palasi kuitenkin kilpailuihin ja saavutti 4 × 100 metrin sekauinnissa pronssia Tyynenmeren-mestaruuskilpailuissa 2010.
Saavutukset

1997: Lyhyen radan MM-kilpailut: hopeaa 100 metrin perhosuinnissa, kultaa 4 × 100 metrin  sekauintiviestissä
1998: Pitkän radan MM-kilpailut: kultaa 4 × 100 metrin  sekauintiviestissä, pronssia 100 metrin perhosuinnissa; Kansainyhteisön kisat: kultaa 100 metrin perhosuinnissa, kultaa 4 × 100 metrin  sekauintiviestissä
1999: Tyynenmeren-mestaruuskilpailut : hopeaa 100 metrin perhosuinnissa; Pitkän radan MM-kilpailut: neljäs 100 metrin perhosuinnissa
2000: Kesäolympialaiset: pronssia 100 metrin perhosuinnissa, hopeaa 4 × 100 metrin  sekauintiviestissä
2001: Pitkän radan MM-kilpailut: kultaa 50 metrin perhosuinnissa, pronssia 100 metrin perhosuinnissa, kultaa 4 × 100 metrin sekauintiviestissä
2002: Lyhyen radan MM-kilpailut: kultaa 50 metrin  perhosuinnissa, kultaa 100 metrin perhosuinnissa, hopeaa 4 × 100 metrin sekauintiviestissä; Tyynenmeren-mestaruuskilpailut : hopeaa 100 metrin perhosuinnissa, hopeaa 4 × 100 metrin sekauintiviestissä; Kansainyhteisön Kisat: kultaa 50 metrin perhosuinnissa, kultaa 100 metrin perhosuinnissa, kultaa 4 × 100 metrin sekauintiviestissä
2003: Pitkän radan MM-kilpailut: neljäs 50 metrin perhosuinnissa, 13:s 100 metrin perhosuinnissa
2004: Kesäolympialaiset: kahdeksas 100 metrin perhosuinnissa
2010: Tyynenmeren-mestaruuskilpailut: pronssia 4 × 100 metrin sekauintiviestissä, Kansainyhteisön kisat: hopeaa 50 metrin perhosuinnissa, kultaa 100 metrin perhosuinnissa, kultaa 4 × 100 metrin sekauintiviestissä
2011: Pitkän radan MM-kilpailut: pronssia 50 metrin perhosuinnissa, hopeaa 4 × 100 metrin sekauintiviestissä
Aiheesta muualla

FINA Biography[vanhentunut linkki]
Miesten 50 metrin perhosuinnin pitkien ratojen maailmanmestarit
Ghatit

Ghatit voi tarkoittaa:
Itä-Ghatit, vuoristo Intian itäosassa
Länsi-Ghatit, vuoristo Intian länsiosassa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ghatit”, voi hakea sivunnimihaulla, laajalla sivunnimihaulla tai tekstihaulla.
Folktandvården

Folktandvårdenin klinikka Norrköpingissä
Folktandvården (kirjaimellisesti suom. Kansanhammashoito) on valtion omistama terveydenhoitoalan yritys, joka vastaa julkisesta hammashoidosta Ruotsissa. Lapsille ja nuorille tarjotaan ilmainen hammashoito alueellisten viranomaisten kautta 22 ikävuoteen asti Folktandvårdenissa tai yksityisissä hammashoitoloissa, minkä jälkeen potilas maksaa hoitonsa itse korkeakustannussuojaan asti.
Vuonna 2015 ruotsalaisista lapsista ja nuorista noin 95 % ja aikuisista noin 40 % saa säännöllisesti hammashoitoa Folktandvårdenilta.
Historia

Vuonna 1924 valtiopäivät päätti teettää selvityksen hammashoidosta. Se johti Folktandvårdenin perustamiseen vuonna 1938. Aluksi Folktandvården kattoi vain lasten perushammashoidon mutta on vuosien varrella laajentunut sekä aikuisille että erikoishammashoitoon.
Nykyään kaikilla 21 alueella on yleinen katto-organisaatio.
Frisktandvård

Frisktandvård on Folktandvårdenin palvelusopimus tilauspohjaisesta hammashoidosta, joka perustuu lakiin valtion tukemasta hammashoidosta (SFS 2008:145). Kesäkuussa 2014 yli 600 000 potilaalla on Frisktandvård-hammashoitosopimus.
Frisktandvård sisältää tutkimukset, hammasterveyttä edistävän ja ennaltaehkäisevän hoidon, sairauksien ja kivunhoidon, paikkaukset sekä kiireellisen hammashoidon. Sopimuksen solmimisen yhteydessä potilas sijoitetaan johonkin kymmenestä maksuluokasta. Potilaalle nimettävä omahammaslääkäri tai -hammashygienisti luo henkilökohtaisen, potilaan tilanteeseen perustuvan itsehoitosuunnitelman, jota täydennetään tarvittavilla hammaslääkäri- ja hammashygienistikäynneillä. Sopimuksen hinta vahvistetaan kolmeksi vuodeksi kerrallaan, ja se voidaan maksaa vuosittain tai kuukausittain.
Aiheesta muualla

Ruotsalainen hammaslääkäriliitto
Yksityisten hammaslääkärien liitto
Folktandvårdenin verkkosivusto
Ghazaravan

| Ghazaravan Ղազարավան |
| --- | --- |
 Ghazaravan
 Koordinaatit: 40.3404°N, 44.3192°E 
Valtio:  Armenia
Maakunta:  Aragatsotn
Väkiluku (2001):  477
Infobox OKVirheellinen NIMI-arvo: 
Ghazaravan (armeniaksi Ղազարավան; myös Ghazavan, Nazyrvan, Nazrvan ja Nezrvan) on kunta Aragatsotnin maakunnassa Armeniassa. Ghazaravanissa oli vuonna 2001 477 asukasta. Lähistöllä on pronssikautisia linnoituksia.
Fredrik Bajer

Fredrik Bajer
Fredrik Bajer (21. huhtikuuta 1837 Vester Egede, Tanska – 22. tammikuuta 1922 Kööpenhamina, Tanska) oli tanskalainen kirjailija ja poliitikko. Hänen alkuunpanostaan vuonna 1882 syntyi Tanskan rauhanyhdistys. Hän teki aloitteen, jonka perusteella perustettiin Maailman rauhantoimisto Berniin 1891 ja Pohjoismaiden parlamenttienvälinen liitto 1907. Hän sai yhdessä Klas Pontus Arnoldsonin kanssa Nobelin rauhanpalkinnon vuonna 1908.
Bajer oli jäsenenä folketingetissä, jossa kuului vasemmistoon. Hän esiintyi varsinkin naisasian ja yleisen maailmanrauhan aatteen kannattajana. Hän on julkaissut muun muassa Om ægtefællers formuerettige ligestillelse (1884) ja Nordiske neutralitets forbund (1885).
Formulas Fatal to the Flesh

| Formulas Fatal to the Flesh Morbid Angel |
| --- | --- | --- |

Studioalbumin tiedot
 Julkaistu: 24. helmikuuta 1998
 Tuottaja(t): Trey Azagthoth
 Tyylilaji: death metal
 Kesto: 51.38
 Levy-yhtiö: Earache Records
Morbid Angelin muut julkaisut
| Entangled in Chaos 1996 | Formulas Fatal to the Flesh 1998 | Gateways to Annihilation 2000 |
Formulas Fatal to the Flesh on Morbid Angel -yhtyeen viides studioalbumi. Se julkaistiin vuonna 1998. Se on ensimmäinen Morbid Angel -albumi, jolla laulaa ja soittaa bassoa Steve Tucker David Vincentin sijaan.
Kappaleet

Heaving Earth – 3.54
Prayer of Hatred – 4.28
Bil Ur-Sag – 2.30
Nothing is Not – 4.44
Chambers of Dis – 3.30
Disturbance in the Great Slumber – 2.33
Umulamahri – 4.34
Hellspawn: The Rebirth – 2.43
Covenant of Death – 6.08
Hymn to a Gas Giant – 1.04
Invocation of the Continual One – 9.47
Ascent Through the Spheres – 2.02
Hymnos Rituales de Guerra – 2.43
Trooper – 0.56
Aiheesta muualla

Formulas Fatal to the Flesh Discogsissa. (englanniksi)
Albumi Formulas Fatal to the Flesh Encyclopaedia Metallum -sivustolla (englanniksi)
Folkrock

| Folkrock |
| --- | --- |
Alkuperä:  folkmusiikki, rock, pop
Alkuperämaa:   Yhdistynyt kuningaskunta    Yhdysvallat
Kehittymisen ajankohta:  1960-luvun alku
Tyypillisiä soittimia:  laulu, kitara, basso, rummut, hammond-urut, piano, harmonikka, viulu
Kehittyneitä tyylilajeja / suuntauksia:  folk metal, folkpunk, psykedeelinen folk, viikinkimetalli
Folkrock on rockmusiikin tyyli, joka yhdistelee folk- ja rockmusiikkia. Folkmusiikin voimakkaat vaikutteet ilmenevät esimerkiksi akustisvoittoisena soittona tai yksinkertaisina sovituksina. Folkrock syntyi 1960-luvun puolivälissä.
Historia

Eräs merkittävä askel folkrockin synnyssä oli se, että brittiläinen rockyhtye The Animals teki vuonna 1964 sähköisen version yhdysvaltalaisesta kansanlaulusta ”House of the Rising Sun”. Folkrockin varsinainen synty kuitenkin tapahtui Yhdysvalloissa. Tämän katsotaan joskus tapahtuneen, kun losangelesilainen yhtye The Byrds levytti sähköisen version arvostetun folkmuusikko Bob Dylanin kappaleesta ”Mr. Tambourine Man”. The Byrdsin versiosta tuli suuri hitti. The Byrdsin perustajat olivat nuoria folkmuusikoita, jotka The Beatlesin innoittamina ostivat sähkökitarat ja perustivat rockyhtyeen. Pian yhtyeen innoittajiin lukeutunut Bob Dylan siirtyi itsekin käyttämään sähkökitaraa nousten folkrockin ehkä kuuluisimmaksi artistiksi. Folk- ja kansanmusiikin ohella varsinkin 1960-luvun folkrock omaksui tyylivaikutteita psykedeelisestä rockista, jolloin syntyi niin sanottu psykedeelinen folk.
Yllä mainittujen ohella pohjoisamerikkalaisia folkrock-tähtiä ovat 1960-luvun lopulta lähtien olleet muun muassa Neil Young, Stephen Stills, Joni Mitchell sekä The Band -yhtye. Brittiläisen folkrockin isänä pidetään Fairport Convention -nimistä yhtyettä, jonka entinen jäsen Richard Thompson on yltänyt suureen taiteelliseen menestykseen soolourallaankin.
Varsinaisen folkrockin ohella kansanmusiikkivaikutteita on toisinaan esiintynyt myös progressiivisessa rockissa (esimerkiksi Jethro Tull), heavy metalissa (esimerkiksi Led Zeppelin ja 1990-luvulla yleistynyt folk metal -tyyli) sekä punkrockissa (esimerkiksi irlantilainen The Pogues, venäläinen Korol i Šut ja yhdysvaltalaiset folkpunk-yhtyeet).
Folkrock Suomessa

Folkrockia on tehty runsaasti englanninkielisen maailman ulkopuolellakin: Suomessakin tunnetaan melko hyvin itäkarjalainen folkrock-yhtye Santtu Karhu & Talvisovat ja muun muassa Irwin Goodmanin ja Hectorin tuotanto on osittain folkrockia. 2000-luvulla suosituimmaksi kotimaiseksi folkrock-yhtyeeksi on noussut pohjalaismusiikkia rockiin yhdistävä Lauri Tähkä & Elonkerjuu. Oman mainintansa ansaitsee vuosina 1995–2011 toiminut Pohjannaula-yhtye.
Tunnettuja folkrock-kappaleita

”California Dreamin’” (The Mamas & the Papas)
”Down By the River” (Neil Young)
”A Horse with No Name” (America)
”The House of the Rising Sun” (The Animals)
”Like a Rolling Stone” (Bob Dylan)
”Mr. Tambourine Man” (The Byrds)
”The Sound of Silence” (Simon & Garfunkel)
”Teach Your Children” (Crosby, Stills and Nash)
”Turn! Turn! Turn! (To Everything There Is a Season)” (The Byrds)
”The Weight” (The Band)
Garpenberg

Garpenbergin kaivoksen kappeli.
Garpenberg on taajama Hedemoran kunnassa Ruotsin Taalainmaan läänissä. Kaivospaikkakuntana ja entisenä ruukkiyhdyskuntana tunnetussa Garpenbergissä asuu nykyisin runsaat 500 ihmistä.
Kuningas Kustaa Vaasa perusti Garpenbergiin rautaruukin 1500-luvun puolivälissä. Se toimi 1900-luvun alkuvuosiin asti.
Kaivostoiminta perustui pitkään rautamalmin louhintaan, mutta sittemmin tärkeiksi metalleiksi nousivat kulta, hopea, lyijy ja sinkki. Boliden-yhtiö rikasti Garpenbergissä vuonna 2022 lähes 3 000 kilotonnia malmia. 1980-luvun puolivälissä Garpenbergistä löydettiin esiintymä, jossa oli arviolta kahdeksan miljoonaa tonnia hopeaa. Siihen päästiin käsiksi kuivattamalla järvi ja louhimalla malmia järvenpohjan avolouhoksesta.
Ruotsin metsäalan korkeakoulu sijaitsi vuodesta 1915 Garpenbergissä, liittyi Ruotsin maatalousyliopistoon 1977 ja siirrettiin muualle 1996.
Aiheesta muualla

Kuvia tai muita tiedostoja aiheesta Garpenberg Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäiset artikkelit: sv:Garpenberg & sv:Garpenbergs gruva  & sv:Garpenbergs bruk
Käännös suomeksi
Georg Stefan Troller

Georg Stefan Troller (2011)
Georg Stefan Troller (s. 10. joulukuuta 1921 Wien) on kirjailija, käsikirjoittaja ja toimittaja. Hän on asunut Itävallassa, Yhdysvalloissa ja Ranskassa.
Juutalaisperheeseen syntynyt Troller joutui poistumaan Wienistä kansallissosialismin nousun takia. Hän pakeni Ranskan ja Pohjois-Afrikan kautta Yhdysvaltoihin. Hän oli työskennellyt jo Itävallassa kirjansitojana ja jatkoi tätä työtä vuodesta 1941, kunnes liittyi asepalvelukseen Yhdysvaltain riveissä vuonna 1943. Toisen maailmansodan viimeisinä vuosina Troller oli sijoitettuna Eurooppaan, ja hän oli Münchenissä vuoteen 1946 saakka. Yhdysvaltoihin palattuaan hän opiskeli englanninkielistä kirjallisuutta Kalifornian yliopistossa. Troller kuitenkin palasi lyhyesti Wieniin ja sitten vuonna 1949 Pariisiin, johon asettui ja jossa aloitti vuonna 1951 työskentelyn journalistina.
Troller teki käsikirjoituksia useisiin Länsi-Saksassa esitettyihin televisio- ja radio-ohjelmiin, joihin kuului Pariser Journal, jonka parissa hän työskenteli kymmenen vuoden ajan. Ohjaaja Axel Cortin kanssa Troller teki yhteistyötä Der junge Freud -hankkeessa (1976) ennen kuin aloitti tämän kanssa Wohin und zurück -trilogian laatimisen. Trilogia koostui Trollerin käsikirjoittamista elokuvista An uns glaubt Gott nicht mehr, Santa Fe ja Welcome in Vienna, jotka perustuvat löyhästi Trollerin kokemuksiin vuosilta 1938–1946. Troller on julkaissut useita kirjoja, joissa käsitellään esimerkiksi Pariisia ja Trollerin kohtaamisia ihmisten kanssa.
Trollerin saamien useiden palkintojen ja tunnustusten joukossa ovat Bundesverdienstkreuz ja Boulevard der Stars -tähti Berliinissä. Troller on Berliinin taiteiden akatemian jäsen.
Garphyttanin kansallispuisto

Kansallispuiston sijainti merkitty luvulla 17.
Näkymää Garphyttanin kansallispuistosta.
Garphyttanin kansallispuisto on Ruotsissa Örebron läänissä sijaitseva kansallispuisto. Se sijaitsee Lekebergin kunnan alueella. Vuonna 1909 perustettu puisto on 111 hehtaarin kokoinen. Se on vanhaa viljelymaata, jossa on nykyään monipuolinen kukka- ja lintulajisto.
Aiheesta muualla

Wikimedia Commonsissa on kuvia tai muita tiedostoja aiheesta .
Länsstyrelsen Örebro län: Garphyttans nationalpark (ruotsiksi)
Ruotsin kansallispuistot
Abisko
Björnlandet
Blå Jungfrun
Dalby Söderskog
Djurö
Fulufjället
Färnebofjärden
Garphyttan
Gotska Sandön
Haaparannan saaristo
Hamra
Kosterhavet
Muddus
Norra Kvill
Padjelanta
Pieljekaise
Sarek
Skuleskugen
Sonfjället
Stenshuvud
Stora Sjöfallet
Store Mosse
Söderåsen
Tiveden
Tresticklan
Tyresta
Töfsingdalen
Vadvetjåkka
Åsnen
Ängsö
Film Roman

Film Romanin logo
Film Roman on yhdysvaltalainen animaatiostudio, jonka perusti Phil Roman vuonna 1984. Se tunnetaan parhaiten animaation tuottamisesta alihankintana piirrossarjoihin Simpsonit ja Kukkulan kuningas. Film Romanin omaa tuotantoa on muun muassa piirrossarja Karvinen, joka perustuu Jim Davisin Karvinen-sarjakuvaan. Film Roman on osa Starz Mediaa, joka  puolestaan kuuluu Liberty Mediaan.
Televisiospesiaalit ja videot

Animated Classic Showcase (1993)
Nick and Noel (1993)
A Cool Like That Christmas (1994)
Izzy's Quest for Olympic Gold (1995)
The Magic Pearl (1997)
The Happy Elf (2005, yhteistyössä IDT Entertainmentin kanssa)
Hellboy Animated (2006-)
Elokuvat

Tom ja Jerry panevat kaupungin sekaisin (Tom and Jerry: The Movie) (1993, yhteistyössä Miramax Filmsin, Turner Pictures Worldwiden, Live Entertainmentin, Turner Entertainmentin, ja WMG:n kanssa)
The Simpsons Movie (2007, yhteistyössä 20th Century Foxin ja Rough Draft Studiosin kanssa)
Aiheesta muualla

Virallinen sivusto (englanniksi)
Garret A. Hobart

| Garrett A>  Hobart |
| --- | --- |

Yhdysvaltain 24. varapresidentti
 4. maaliskuuta 1897 – 21. marraskuuta 1899  
Presidentti:  William McKinley
Edeltäjä:  Adlai E. Stevenson
Seuraaja:  Theodore Roosevelt
Henkilötiedot
Syntynyt: 3. kesäkuuta 1844 Long Branch, New Jersey
Kuollut: 21. marraskuuta 1899 (55 vuotta) Paterson, New Jersey
Ammatti:  Asianajaja
Puoliso:  Jennie Tuttle Hobart
Tiedot
Puolue:  Republikaanit
 Nimikirjoitus
Garret Augustus Hobart (3. kesäkuuta 1844 – 21. marraskuuta 1899) oli yhdysvaltalainen poliitikko ja varapresidentti vuosina 1897–1899.
Hobart oli New Jerseyn senaatin republikaanijäsen vuosina 1876–1882 ja sen presidentti 1881–1882. Hän oli myös ehdolla Yhdysvaltain senaattiin, mutta ei tullut valituksi. Hänestä tuli varapresidentti William McKinleyn voitettua vuoden 1896 presidentinvaalit.
Hobart kuoli 55-vuotiaana 1899 kesken kautensa.
Aiheesta muualla

Kuvia tai muita tiedostoja aiheesta Garret A. Hobart Wikimedia Commonsissa